ગાંધીધામની જમીનના પ્રશ્ન અંગે વાત કરતાં ચેમ્બરના પ્રમુખ બાબુભાઈ હુંબલ જણાવે છે, ‘જ્યારે જમીન હિજરત કરતાં લોકોને આપવાની વાત હતી અને કેન્દ્ર સરકારે જમીન ફાળવી હતી ત્યારે તે ફ્રી હોલ્ડ જ હતી, ૯૯૯ વર્ષના પટ્ટાની લીઝ હતી, પરંતુ પછી સરકારે ૯૯ વર્ષની લીઝ કરી હતી. જે ૨૦૫૪માં પૂરી થવાની છે. ૨૦૧૪માં સરકારે ફ્રી હોલ્ડ માટે જે સ્કીમ આપી છે તે ત્રુટીઓ ભરેલી છે. લોકોને તેનાથી ફાયદો થવાના બદલે નુકસાન થાય તેમ છે. જંત્રીના દરને આધાર બનાવીને ટ્રાન્સફર ફી, ડેવલપમેન્ટ ચાર્જ કે મોર્ગેજ ફી વસૂલાઈ રહી છે. આ વસ્તુ લોકોને ભારે અન્યાયકર્તા છે. જો આ પ્રશ્નનું સત્વરે નિરાકરણ નહીં આવે તો ચેમ્બર ઓફ કોમર્સ દ્વારા લડત ચલાવાશે.’